**Ойыл аудандық балалар музыка мектебі туралы мәлімет**

Ойыл ауданында балалардың бос уақытын тиімді пайдалануда музыкалық- эстетикалық бағытта тәрбиелейтін 50 жылдық тарихы бар «Ойыл аудандық балалар музыка мектебі» МКҚК 1971 жылы құрылды.

2012 жылдың қараша айынан бастап Лаззат Сабиржанова мектеп директоры қызметін атқарып келеді.

 2014 жылы мектептің ескі ғимараты апаттық жағдайда болуына байланысты арнайы тексеруден кейін жарамсыз деп танылып, бұзылды. Сол себепті музыка мектебі Ш.Бекмухамбетова атындағы мектеп-гимназиясының қосалқы ғимаратына көшірілді.

 2020-2021 оқу жылынының қазан айында ескі ғимараттың орнына жеке кәсіпкер, облыстық маслихат депутаты **Т.М.Салфиковтың** демеушілігімен жалпы құны 35 000 000 тг. болатын жаңа ғимарат қолданысқа берілді. Жалпы ауданы 448 м2 болатын мектепте 6 оқу кабинеті мен мәжіліс залы бар. Барлық кабинеттер арнаулы мектеп жиһазымен, стендтермен жабдықталды. Білім алушылардың өмір қауіпсіздігін қамтамасыз ету мақсатында 8 камералы бейнебақылау жүйесі, өрт-дабыл қаққыш қондырғысы, турникет және жылы дәретхана жұмыс жасап тұр.

 2020-2021 оқу жылы барысында оқыту үдерісіне қажетті 10 дана домбыра, 2 дана ұрмалы аспап (дарбука, кахон), 1 дана электропианино, 1 дана музыкалық орталық, 2 дана ноутбук, 1 дана моноблок, 2 дана принтер, 1 дана дауыс зорайтқыш аппартурасы алынып, мектептің материалдық базасы жаңартылды.

 Қазіргі кезде балалардың бос уақытын тиімді өткізіп қана қоймай, бастапқы музыкалық білім беріп, болашақ музыка мамандарын даярлайтын қосымша білім беру ұйымында 16 педагог қызмет етуде. Олардың ішінде жоғары білімді педагогтар саны– 9,

арнаулы орта білімді педагогтар саны–7.

Жоғары санатты педагогтар саны– 1

Екінші санатты педагогтар саны – 6

Педагог-зерттеушілер саны– 3

Педагог-модератор саны – 1

Санаты жоқ педагогтар саны – 5

Домбыра, қобыз, эстрадалық вокал, дәстүрлі ән, баян, хор, хореография кластары бойынша 562 оқушы білім алуда. Сонымен қатар музыка мектебінің Сапақкөл және Берсиев орта мектептерінде ашылған филиалдарында 30 оқушы домбыра аспабы бойынша дәріс алуда.

**Білім беру ұйымы оқушыларының жетістіктері:** Мектеп оқушыларынан құрылған Үлгілі «Маржан» би ансамблі, «Жауқазын», «Үкілі домбыра» , «Салтанат» дормбырашылар ансамблі, «Алақай» балалар хоры облыстық, республикалық, халықаралық конкурстар мен фестивальдердің жүлдегерлері болып келеді. Нұр-Сұлтан, Алматы, Атырау, Тараз, Шымкент және РФ Орынбор, Астрахань, Самара қалаларында өткен өнер байқауларының жүлдегерлері болып жүрген оқушыларымыз аудан мақтаныштары.